Sweet Home 3D Помощ - начало

|  |  | Съвети

Тук ще намерите някои съвети, които могат да Ви помогнат да работите по-бързо и по-интелигентно със Sweet Home 3D.
Общи
• | Ползвайте разделителите между полетата каталог, списък, план, 3D изглед, за да направите големината им удобна за работа.
• | Когато тествате рискови операции в Sweet Home 3D, имайте предвид, че можете да се откажете от всички с изключение на промените, свързани с импортиран каталог.
Каталог с мебелировка
• | За да добавите няколко обекта едновременно в плана, маркирайте повече обекти (с натиснат Shift или Ctrl) в каталога.
• | За да отворите категория в каталога, цъкнете двойно върху нея.
• | За да промените импортиран обект от мебелировката, цъкнете двойно върху него.
• | Ако имате много богат каталог с мебелировка, изобразяването му като списък с търсене може да е по-удобно за Вас. Падащият списък за избор на категория и полето за въвеждане на текст за търсене ще Ви помагат в откриването на желания обект.
Списък на поставените в плана обекти
• | За да сортирате обектите, цъкнете върху заглавието на колоната - критерий в списъка. С първото цъкване обектите ще се подредят във възходящ ред, с второто - в низходящ ред, а с третото цъкване - по реда на добавянето на обектите в плана.
• | За да промените подреждането на колоните в списъка, завлечете и пуснете заглавието на колоната.
• | За да откриете мястото на обект в плана, маркирайте обекта в списъка.
• | За да промените обект от мебелировката, цъкнете двойно върху него в списъка или в плана.
• | За да промените едновременно няколко обекта, маркирайте ги в списъка или в плана и изберете Мебелировка > Промени....
• | Ако искате да променяте няколко обекта едновременно като един обект, маркирайте ги и изберете Мебелировка > Постави ги в група. Групираните обекти може да бъдат местени, преоразмерявани и въртяни като един обект, който ще се появи и в списъка с поставени в плана обекти.
• | Когато работите с Редактиране > Копирай или Редактиране > Изрежи, маркираните обекти в списъка се копират в клипборда като текст в CSV формат (стойности, разделени със запетая), така че можете да ги поставите в текстов редактор или в електронна таблица (тази функция може да не работи в Linux).
План
• | Ако имате на разположение сканирано изображение на плана на жилището, започнете като го импортирате за фоново изображение на плана. Това ускорява чертането на стените.
• | За да дефинирате прецизно мащаба на импортираното фоново изображение, уголемете панела на помощника за импортиране.
• | Ако искате да зададете различни цветове от една страна на стена, обща за съседни стаи, разделете я на повече сегменти при създаването и или я разделете на две от менюто План > Раздели стената.
• | За да начертаете трапецовидна стена на таванска стая с наклонен таван, задайте различни височини на началната и на крайната точки на стената.
• | Когато работите с Редактиране > Копирай или Редактиране > Изрежи, маркираните обекти в плана се копират в клипборда като изображения, които можете да поставите в други приложения (тази функция може да не работи в Linux). Ако Ви е нужно изображение на плана във формат векторна графика, изберете от менюто План > Експортирай във формат SVG....
• | За да преместите маркирания обект прецизно, ползвайте клавишите-стрелки от клавиатурата.
• | Заключете основния план, за да маркирате и променяте мебелировката без да се притеснявате, че ще промените елемент от друг тип в плана.
• | Ако искате в плана да маркирате обект, скрит под други обекти, можете да го маркирате в списъка с обекти, но ако знаете къде се намира в плана, можете да поставите показалеца на мишката на това място, да цъкнете с десния бутон на мишката и да го маркирате в контекстното меню От обектите маркирай. Може да го маркирате и като го включите в един маркиращ правоъгълник, след което да демаркирате видимите обекти като цъкате върху тях с мишката, натискайки клавиша shift.
• | Използвайте линийките за подравняване. Това помага за прецизното чертане на стени, стаи и оразмерителни линии.
• | За да местите избраните обекти по вертикала или по хоризонтала, ползвайте стрелките на клавиатурата или пък влачене с мишката, като сте натиснали клавиша shift след като сте започнали да ги влачите.
• | За да дублирате в плана маркирани обекти, натиснете и задръжте клавиша Ctrl (или alt за ползващите Mac OS X) докато ги влачите.
• | Магнетизмът, включен в менюто Предпочитания, можете да изключвате временно по време на работа в плана, чрез натискане и задържане на клавиша Alt в Windows, cmd в Mac OS X или Shift + Alt в Linux.
• | За по-лесното чертане на стени и поставяне на мебелировка, променете в 3D изгледа гледната точка и/или прозрачността на стените.
• | Ако искате да подравните няколко обекта, маркирайте ги и изберете необходимото от менюто Мебелировка > Подравни. Обектите ще се подравнят според обекта, който сте маркирали първи.
• | За да местите лесно видимата част на плана, изберете от менюто План > Местене с ръка или цъкнете върху бутона Местене с ръка от лентата с инструменти. Когато сте в друг режим, можете да активирате временно този режим, чрез натискане и задържане на клавиша space.
• | Изберете План > Уголеми или План > Смали за да уголемите или смалите плана, или въртете колелцето на мишката с натиснат и задържан клавиш Ctrl (или cmd под Mac OS X). В този случай, център на мащабирането ще е показалеца на мишката.
3D изглед
• | Изберете 3D изглед > Покажи в отделен прозорец за да изнесете 3D изображението в отделен прозорец на екрана или да го преместите на втори монитор. За да върнете 3D изображението в основния прозорец, изберете 3D изглед > Покажи в основния прозорец или затворете прозореца с 3D изображението.
• | Натиснете клавиша Shift за да увеличите ефекта от движението на мишката и колелцето и, когато показалецът и е в полето с 3D изгледа.
• | Ако не можете да видите някои от обектите в някои стаи, променете прозрачността на стените.
• | Ако някои стени, настилки или мебелировка са твърде ярки, променете яркостта на осветлението.
• | Ако се "изгубите" и не знаете къде се намира виртуалният посетител, завъртете скрол колелцето с показалец на мишката в 3D изгледа. Това автоматично ще маркира и покаже виртуалния посетител в плана.
• | Използвайте 3D изглед > Запис на гледната точка... за да съхранявате местата на важни гледни точки, в които после ще можете да се върнете чрез менюто 3D изглед > Избор на гледна точка. Часът, датата и видът обектив, зададени в прозореца Създаване на снимка, също се запомнят към гледната точка. Ако решите да премахнете някоя съхранена гледна точка, изберете от менюто 3D изглед > Изтриване на гледни точки за да го направите.
• | По подразбиране, изображенията, генерирани в двата режима с високо качество чрез Създаване на снимка и Създаване на филми са осветени от лампи, поставени в средата на тавана на всяка стая и от слънцето, ако зададения час е през деня. Можете да подобрите осветяването като демаркирате Светнати лампи на тавана в тези прозорци, като променяте часа или датата, като променяте ориентацията на компаса, като добавяте източници на светлина и като подбирате тяхната мощност.
• | Можете да експортирате 3D изображението във файл в OBJ формат и да импортирате получения файл в друга 3D програма като Art of Illusion или в Blender.